|  |  |  |
| --- | --- | --- |
| **IZVJEŠĆE O PROVEDBENOM SAVJETOVANJU**  **SA ZAINTERESIRANOM JAVNOŠĆU** | | |
| Naziv nacrta zakona, drugog propisa ili akta | Akcijski plan djelovanja na području ovisnosti u Virovitičko-podravskoj županiji za razdoblje od 2024. do 2026. godine | |
| Stvaratelj dokumenta, tijelo koje provodi savjetovanje | Virovitičko-podravska županija | |
| Cilj i glavne teme savjetovanja | Temelj za donošenje nacrta prijedloga Akcijskog plana djelovanja na području ovisnosti u Virovitičko-podravskoj županiji za razdoblje od 2024. do 2026. godine (dalje u tekstu: Akcijski plan) je Nacionalna strategija djelovanja na području ovisnosti za razdoblje do 2030. (Narodne novine 18/23) i prateći Akcijski plan za razdoblje 2021. do 2025., Strategija Europske unije u području droga za razdoblje 2021. – 2025., Strateški okvir razvoja mentalnog zdravlja do 2030.  Akcijski plan temelji se na prioritetnim područjima Nacionalne strategije djelovanja na području ovisnosti za razdoblje do 2030. (Narodne novine 18/23), Strategiji Europske unije u području droga za razdoblje 2021. – 2025., Strateškom okviru razvoja mentalnog zdravlja do 2030., a usklađen je s lokalnim kontekstom i trendovima kretanja podataka iz godišnjih izvješća Hrvatskog zavoda za javno zdravstvo na području Republike Hrvatske i Virovitičko-podravske županije.  Opći cilj Akcijskog plana je definiranje mjera radi smanjenja uporabe droga, alkohola, duhana i srodnih proizvoda, tvari zabranjenih u sportu i ponašajnih ovisnosti te uz njih vezanih zdravstvenih i socijalnih posljedica. Planom su zadane mjere prevencije, rane intervencije, liječenja, smanjenja štete, rehabilitacije, oporavka te društvene reintegracije osoba s problemom ovisnosti. Mjere u sklopu ovog dokumenta uključuju aktivnosti i programe usmjerene prema (1) zlouporabi i ovisnosti o psihoaktivnim tvarima (alkohol, droge, duhanski i srodni proizvodi i tvari zabranjene u sportu) i (2) ponašajnim ovisnostima (ovisnost o kockanju/klađenju, internetu i videoigrama). Akcijski plan provodi se u tri prioritetna područja:  Prioritet 1. Doprinijeti smanjenju potražnje sredstava ovisnosti i pojave ponašajnih ovisnosti kroz prevenciju ovisnosti kod djece i mladih, liječenje, psihosocijalni tretman, resocijalizaciju i društvenu reintegraciju osoba s problemom ovisnosti te smanjenje šteta povezanih s uporabom sredstava ovisnosti  Prioritet 2. Smanjenje dostupnosti, ponude droga i povezanog kriminala te dostupnosti alkohola, duhanskih i srodnih proizvoda, igranja igara na sreću, suprotno zakonskim propisima  Prioritet 3. Doprinijeti povećanju ljudskih i institucionalnih kapaciteta za provedbu znanstveno utemeljene i učinkovite politike djelovanja na području ovisnosti i ponašajnih ovisnosti. | |
| Je li nacrt bio objavljen na internetskim stranicama ili na drugi odgovarajući način?  Ako jeste, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt akcijski plan djelovanja na području ovisnosti u Virovitičko-podravskoj županiji za razdoblje od 2024. do 2026. godine bio je objavljen na internetskoj stranici Virovitičko-podravske županije.  https://www.vpz.hr/savjetovanje-sa-zainteresiranom-javnoscu/  Internetsko savjetovanje sa zainteresiranom javnošću provedeno je u razdoblju od 12. kolovoza do 10. rujna 2024. godine. | |
| Koji su predstavnici zainteresirane javnosti dostavili svoja očekivanja? | Virovitičko-podravskoj županiji nije pristiglo niti jedno očitovanje na navedeni akcijski plan djelovanja na području ovisnosti u Virovitičko-podravskoj županiji za razdoblje od 2024. do 2026. godine. | |
| Analiza dostavljenih primjedaba:  Prihvaćene primjedbe  Primjedbe koje nisu prihvaćene i obrazloženje razloga za neprihvaćanje | -  - | |
| Troškovi provedbenog savjetovanja | Provedba javnog savjetovanja nije iziskivala dodatne financijske troškove. | |
| Tko je i kada izradio izvješće o provedenom savjetovanju? | Koordinatorica za savjetovanje sa zainteresiranom javnošću  Tijana Vedriš Blaškan | Datum:  11. rujna 2024. |